Knallstart for ny Disney-film
«Modig», eller «Brave» på engelsk, dro inn 66 millioner dollar åpningshelgen. Filmen vipper med det «Madagaskar 3» ned fra listen over de mest sette filmene i USA forrige helg. Madagaskar-gjengen, som hadde premiere i begynnelsen av juni, dro til sammenligning inn 20 millioner dollar åpningshelgen. Til nå har Dreamworks-filmen dratt inn nesten 160 millioner dollar.Den nye Disney-filmen er den første med en kvinne som helt i hovedrollen. Filmen er også den 13. i rekken av Disney-filmer som går til topps første visningshelg. Det er Disney-eide Pixar som har laget tegnefilmen, studioet som slo igjennom med «Toy Story». - Deres merittliste er bare helt utrolig, sier analytiker Paul Dergarabedian i Hollywood.com.Action-thrilleren «Abraham Lincoln: Vampire Hunter» hadde også en solid åpningshelg i USA, men havnet på tredjeplass over de mest sette filmene forrige helg. Keira Knightley siste film, «Seeking a Friend for the End of the World», debuterte på 10. Den romantiske komedien dro inn 3,8 millioner dollar.
«Brave» til topps på amerikanske kinoer. I august kommer filmen til Norge.